钦定古今图书集成/方舆汇编/边裔典/第020卷 > 宋四
## 钦定古今图书集成/方舆汇编/边裔典/第020卷 > 宋四

### 光宗绍熙元年高丽遣使如金金亦遣使于高丽

按《宋史》不载按《金史章宗本纪》：“明昌元年八月己
酉，高丽遣使来贺天寿节。十一月辛未，以西上阁门
使移剌挞不也为高丽生日使。十二月丁未，高丽遣
使来贺正旦。”

按《朝鲜史略》：王皓二十年，以崔世辅守太师，杜景升
守太尉，李义旼同中书门下平章事，《朴纯》弼中书侍
郎平章事，史正儒守司空左仆射参知政事，《李奕》蕤
参知政事，李知命为太子少傅，白任至知门下省事。
先是省宰增至七，至是又增八。里巷歌曰：“皇国实无
寺，省中置七斋。七斋今未了，八斋复入来。”盖“斋”与“宰”
声相近，为《庚辞》以讥之。

绍熙二年，金皇太后崩，遣使报哀于高丽。高丽遣使
如金吊祭，又遣使贺“即位。”

按《宋史》不载按《金史章宗本纪》，明昌二年正月“辛
酉，皇太后崩。丙寅，以左副都点检廪等报哀于高丽。
三月乙亥，高丽遣使来吊祭。八月乙巳，高丽遣使来
贺天寿节。十一月丙寅，以近侍局副使完颜匡为高
丽生日使。十二月癸卯，高丽遣使来贺正旦。”

按：《朝鲜史略》，二十一年。〈宋绍熙二年金明昌二年〉以杜景升监修
国史，时有医题壁，自称玉堂人。有人嘲之曰：“战将今
为修国史，不妨医作玉堂人。”景升与李义旼坐省中，
论事相失，义旼奋拳击柱。时有人作诗嘲之，诗云：“吾
畏李与杜，屹然与宰辅。黄阁三四年，拳风一万古。”政
堂文学李知命卒。知命博览群书，善词赋，工草隶。擢
第，调黄州书记。居官廉正，赈活饥民甚众。后为忠州
判官，政如黄州。《庚寅》之乱，内外文臣逃遁无地，惟知
命为州人所护得免。王以为有文行，擢为谏官，自是
所至著声绩，再掌礼闱，若赵冲、韩光行、李奎报、俞升
旦、刘冲基，皆其所取，世以得人称之。

绍熙三年，高丽遣使如金，金亦遣使于高丽。

按《宋史》不载按《金史章宗本纪》，明昌三年五月壬
申朔，以尚书礼部员外郎孛术鲁子元为横赐高丽
使。八月丁卯，高丽使来贺天寿节。十二月丁卯，高丽
遣使来贺正旦按《高丽本传》，章宗即位，诏使至界
上，颇稽滞，诏移问高丽逊谢。明昌三年下节，金挺回
至平州抚宁县，驱死当驿人何添儿。有司请，凡人使
往还，乞量设兵卫。参知政事张万公曰：“可于宿顿之
地巡护之。”上可其奏。诏自今接送伴使、副，失关防者
当坐。故事，贺正旦使十二月二十九日入见。

按《朝鲜史略》：二十二年，德宁公主卒，仁宗女。天姿艳
丽，举止闲雅。毅宗屡召入内，颇有丑声。大将军金存
杰自杀。时南贼金沙弥云门孝心，据草田，啸聚亡命，
剽掠州县，王命杰率将军李至纯等讨之。至纯，义旼
子也。尝梦虹霓起两腋，颇自负。又闻古谶有“龙孙十
二尽，更有十八子”之语，因怀非望，与南贼通谋，其子
至纯辄泄军中动静，故屡败。存杰愤曰：“治之，则其父
必害我，否则贼盗炽盛。”遂仰药。

绍熙四年，高丽遣使如金，金亦遣使于高丽。

按《宋史》不载按《金史章宗本纪》，明昌四年九月“甲
子朔天寿节，御大安殿，受亲王百官及高丽使朝贺。
十二月甲辰。以纥石烈珵为高丽生日使。”

绍熙五年，高丽遣使如金，金亦遣使于高丽。

按《宋史》不载按《金史章宗本纪》。“明昌五年正月癸
亥朔。高丽遣使来贺。”“九月戊午朔。高丽遣使来贺”
按《朝鲜史略》，“二十五年，仁宗出妃福昌院主李氏卒。
仁宗念其覆碗之功，赐田宅奴婢。王即位，奉事弥笃。
及卒葬以后礼。”

### 宁宗庆元元年高丽遣使如金金亦遣使于高丽

按《宋史》不载按《金史章宗本纪》，“明昌六年春正月
丁亥朔，高丽遣使朝贺。九月壬午朔，天寿节，高丽遣
使来贺。十二月乙卯，以知登闻检院贾益为高丽生
日使。”按《高丽本传》：明昌六年十二月己卯，立春，诏
于前二日入见云。

庆元二年，高丽遣使如金，金亦遣使于高丽。

按《宋史》不载按《金史章宗本纪》。承安元年春正月
辛巳朔。受高丽使朝贺。七月乙酉。敕“今后高丽使入
见敷奏。令新设各国通事具公服与阁门使上殿监
听。九月丁丑朔天寿节。高丽遣使来贺。十二月庚戌以同知登闻检院阿不罕德刚为高丽生日使”
按《朝鲜史略》二十六年。〈宋庆元二年金承安元年〉“将军。”《崔忠献》。〈忠献
以勇敢选补别抄以劳迁将军〉与其弟忠粹发兵诛贼臣李义旼，大
杀朝臣。

庆元三年，高丽遣使如金，金亦遣使于高丽。

按《宋史》不载按《金史章宗本纪》。承安二年春正月
乙亥朔。高丽遣使来贺。九月辛丑朔天寿节。高丽遣
使来贺。十月庚辰。尚书省奏，“高丽国牒报其王以老
疾令母弟晫权国事”
按《朝鲜史略》。二十七年秋九月“大雷电。崔忠献废王
放于江华，立王弟平凉公旼。崔忠献杀其弟忠粹。忠
粹欲纳其女于太子，忠献止之。忠”粹怒，谋害忠献，《忠
献》起兵诛之。前中书令《杜景升》卒于《紫燕岛》。初，《忠献》
欲废王，乃流《景升》于岛。景升万顷县人，性质宽厚少
文，有勇力。初为牵龙，《庚寅》之乱，武人多劫夺人财，景
升独不离殿门，秋毫不犯。及《金甫》当《赵位宠》之役，征
战有功，封功臣，掌吏部铨注，虽内宠权贵莫敢挠之。
旧制，三品以上迁级，例上《让表》，景升独曰：“内不欲让
而借人笔以饰外礼，吾不忍为也。”至是忧愤呕血卒。
庆元四年，高丽国王皓以弟晫权国事，遣使告于金，
金遣使宣问之。

按《宋史》不载。按《金史章宗本纪》。承安三年三月“丙
寅，高丽王王皓以弟晫权国事，遣使奉表来告。四月
丙申，以侍御史孙俣为宣问高丽王王皓使。十二月
己巳，高丽权国事王晫遣使奉表来告”按《高丽本
传》：“承安三年，皓表自陈衰病，以国让其弟晫，晫权国
事。是岁皓薨，晫嗣立。”
按《朝鲜史略》，神宗靖孝王旼，改“晫”字至华明宗弟
元年。〈宋庆元四年金承安三年〉置山川裨补都监。崔忠献纵术士
议置之。金宣问使《孙俣》来诘逊位事必欲亲见前王
授诏。门下侍郎赵永仁曰：“前王养疾南州，计程三十
日乃至。”俣曰：“苟如是，不必亲授。”遂传诏于王。

庆元五年，禁高丽商人博易铜钱。是年，金册王晫为
高丽国王。

按《宋史宁宗本纪》，庆元五年秋七月，禁高丽商人博
易铜钱按《高丽本传》，庆元间诏禁商人持铜钱入
高丽，盖绝之也。初高丽入使明越，困于供给，朝廷馆
遇燕赉赐予之费以钜万计，馈其主者不在焉。我使
之行每乘二神舟，费亦不赀。三节官吏縻爵捐廪皆
仰县官。昔苏轼言于先朝，谓高丽入贡有五害以此
也。惟是国于吴会，事异东都。昔高丽入使，率由登、莱，
山河之限甚远，今直趋四明。四明距行都，限一浙水
耳。由海道奉使高丽，弥漫汪洋，洲屿崄阻，遇黑风，舟
触嶕辄败。出急水门至群山岛，始谓平逵，非数十日
不至也。舟南北行，遇顺风则历险如夷，至不数日。其
国东西二千里，南北五百里，西北接契丹，恃鸭绿江
以为固。江广三百步。其东所临，海水清澈，下视十丈，
东南望明州，水皆碧。王居开州《蜀莫郡》曰开成府，依
大山置宫室，立城壁，名其山曰“神嵩。”民居皆茅茨，大
止两椽，覆以瓦者才十二。以《新罗》为东州，《乐浪府》号
东京；《百济》为金州，《金马郡》号南京；《平壤》为镇州，号西
京，时西京最盛。总之，凡三京、四府、八牧、郡百有十八，
县镇三百九十，洲岛三千七百。郡邑之小者或只百
家，男女二百十万口，兵、民、僧各居其一。地寒多山，土
宜松柏，有秔、黍、麻、麦而无秫，以秔为酒，少丝蚕，匹缣
直银十两。多衣麻纻。王出，乘车驾牛，历山险乃骑。紫
衣行前，捧《护国仁王经》以导出。令曰“教”曰“宣”，臣民呼
之曰“圣上”，私谓曰“严公。”后妃曰“宫主。”百官名称阶勋，
功臣检校，颇与中朝相类，过御史台则下马，违者有
劾。士人以族望相高，柳、崔、金、李四姓为贵种，无宦者。
以世族子为内侍六卫。岁十二月朔，王坐紫门小殿
注官，外官则付国相。有国子监四门学，学者六千人。
贡士三等：王城曰土贡，郡邑曰乡贡，他国人曰“宾贡。”
间岁试于所属，再试于学，所取不过三四十人。然后
王亲试以诗、赋、论三题，谓之“帘前重试。”亦有制科、宏
词之目，然特文具而已。士尚声律，少通经。王城有华
人数百，多闽人因贾舶至者，密试其所能，诱以禄仕，
或强留之终身。朝廷使至，有陈牒来诉者，则取以归。
百官以米为奉，皆给田纳禄，“半给死乃拘之。国无私
田，民计口授业，十六以上则充军。六军、三卫常留官
府三岁，以选戍西北，半岁而更。有警则执兵，任事则
服劳”，事已复归农亩。王亦有分地以供私用。王母、妃、
主、世子皆受汤沐田。上下以贾贩，利入为事，日中为
虚，用米布贸易。地产铜，不知铸钱。中国所予钱，藏之
府库，时出传翫而已。崇宁后，始学鼓铸，有海东通宝、
重宝、三韩通宝三种钱，然其俗不便也。兵器疏简，无
强弩大刀；崇尚释教，虽王子弟亦常一人为僧。信鬼，
拘阴阳，病不相视，敛不抚棺；贫者死则露置中野。岁
以建子月祭天。国东有穴，号岁神；常以十月望日迎
祭，谓之“八关斋”，礼仪甚盛。王与妃嫔登楼，大张乐宴

国门之外，大祭则具车服冕圭亲祠。王城有佛寺七
十区，而无道观。大观中，朝廷遣道士往，乃立福源院，
置羽流十馀辈。俗不知医，自王俣来请医，后始有道
其术者。人首无枕骨，背扁侧，男子巾帻如唐装，妇人
鬓髻垂右肩，馀发被下，约以绛罗，贯之簪旋裙重叠，
以多为胜。男女自为夫妇者不禁。夏月同川而浴，妇
人僧尼皆男子拜。乐声甚下，无金石之音。既赐乐，乃
分为左右二部：左曰《唐乐》，中国之音也；右曰《乡乐》，其
故习也。堂上设席，升必脱屦，见尊者则膝行，必跪，应
必唯，其拜无不答。子拜父犹半答其礼。性仁柔恶杀，
不屠宰，欲食羊豕，则包以蒿而燔之。刑无惨酷之科，
唯恶逆及骂父母者斩，馀皆杖肋。外郡刑杀悉送王
城，岁以八月减囚死罪，贷流诸岛，累赦眂轻重原之。
自明州、定海遇便风，三日入洋，又五日抵墨山，入其
境，自墨山过岛屿诘曲嶕石间，舟行甚驶，七日至礼
成江。江居两山间，束以石峡，湍激而下，所谓“急水门”，
最为险恶。又三日抵岸，有馆曰“碧澜亭”，世人由此登
陆，崎岖山谷四十馀里，乃其国都云。

按《金史章宗本纪》，承安四年三月己亥，遣使册王晫
为高丽国王。九月庚寅朔，天寿节，高丽遣使来贺。
按《朝鲜史略》，二年，崔忠献以兵部尚书知吏部事，总
文武铨注，出入禁闼，以兵自卫。忠献恐其生变，不测
大小文武官吏贤良之士，至于军卒强有力者，并皆
招致，分为六番，更日直宿其家，号曰都房。

庆元六年，高丽遣使如金，金亦遣使于高丽。

按《宋史》不载按《金史章宗本纪》，“承安五年春正月
戉子朔，高丽遣使来贺。九月甲寅朔天寿节高丽遣
使来贺。十月辛丑以礼部郎中刘公宪为高丽生日
使。”

### 嘉泰元年高丽遣使如金金亦遣使于高丽

按《宋史》不载按《金史章宗本纪》：泰和元年正月“壬
子朔，高丽遣使来贺。五月戊寅，以直东上阁门刘颇
为横赐高丽使。十月戊戌，以武卫军都指挥使司判
官纳合铉为高丽生日使。”

按《朝鲜史略》：“四年，刑部尚书闵湜卒。湜令谟子豁达
大度，明宗诸小，招权纳贿，朝士争附，湜独不往。”
嘉泰二年，高丽遣使如金，金亦遣使于高丽。

按《宋史》不载按《金史章宗本纪》，“泰和二年春正月
丁未朔，高丽遣使来贺。九月壬寅朔，天寿节高丽遣
使来贺。十月壬辰，遣尚辇局副使李仲元为高丽生
日使。”

按：《朝鲜史略》，五年。〈宋嘉泰二年金泰和二年〉崔忠献在弘第“与吏
部员外郎卢琯。”〈忠献外戚起市井性巧黠善承迎〉注拟文武官以奏，
王颔之，二部判事但检阅而已。门下侍中赵永仁卒。
永仁博学善属文，少时魁然有宰相器。《明宗》命辅导
太子，及为承宣，多所匡救，物议归重。前王薨于昌乐
宫，王欲葬以王礼，忠献以为不可，降从葬妃礼。太子
斥在江华，不得与丧事。

嘉泰三年，高丽遣使如金，金亦遣使于高丽。

按《宋史》不载按《金史章宗本纪》，“泰和三年正月辛
未朔，高丽遣使来贺。九月丙寅朔，天寿节，高丽遣使
来贺。十月丙辰，以尚食局使师孝为高丽生日使。
嘉泰四年，高丽遣使如金。是年，王晫薨，子韺立，金遣
使慰问之。”

按《宋史》不载按《金史章宗本纪》，“泰和四年春正月
乙丑朔，高丽遣使来贺。辛卯高丽国王王晫没，嗣子
韺遣使来告哀。四月戊午，以西上阁门使张偁等为
故高丽国王王晫敕祭使，东上阁门使石悫等为高
丽国王王韺慰问起复横赐使。九月庚申朔天寿节
高丽遣使来贺”按《高丽本传》：泰和四年“正月乙丑
朔，高”丽、傔人以小佩刀割梨庑下巡廊，奉职见而纠
之。诏“馆伴官自今前期移文禁止。”是岁，王晫薨，子韺
嗣立。

按《朝鲜史略》：七年，王患疽，传位太子，移御德阳侯邸，
薨。忠献议减丧十四日，降东京留守为知庆州事，升
安东都护为大都护府。忠献以庆州有叛贼，安东尽
心捍御，故陞降之。韩惟汉入隐智异山，终身不出。惟
汉世居京师，见忠献擅政，曰：“难将至矣。”遂携妻子隐
智异山，清修苦节，不与世人交。征为西大悲院录事，
不就。乃移居深谷。终身不返。未几果有契丹之难。蒙
古兵再至。

### 开禧元年高丽遣使如金金亦遣使于高丽

按《宋史》不戴。按《金史章宗本纪》，“泰和五年春正月
己未朔，高丽遣使来贺。九月甲申朔，天寿节，高丽遣
使来贺。十月庚申，以刑部员外郎李元忠为高丽生
日使。”

按《朝鲜史略》，熙宗成孝王德改“韺”，字不陂，神宗子。
母靖宣太后金氏元年。〈宋开禧元年金泰和五年〉以守太师崔忠
献封晋康侯，立府曰“兴宁”，后改为晋康府，置僚属。自
后出入宫禁，便服张盖，侍从门客殆三千馀人开禧二年，高丽遣使如金。

按《宋史》不载按《金史章宗本纪》，“泰和六年春正月
癸未朔，高丽遣使来贺。九月己卯朔天寿节，高丽遣
使来贺。”

开禧三年，高丽遣使如金，金亦遣使于高丽。

按《宋史》不载按《金史章宗本纪》，泰和七年春正月
丁丑朔，高丽遣使来贺。夏四月壬子，遣宫籍副监杨
序为横赐高丽使。九月甲辰朔天寿节高丽遣使来
贺。十月辛亥。以武库令术甲法心为高丽生日使
按《高丽本传》，泰和七年正月，是时用兵伐宋，夏亦有
故。独高丽遣正旦使，诏不赐曲宴。及天寿节夏高丽
使者皆在。有司奏：“大定初，宋未请和，夏高丽使者赐
曲宴，今请依《大定》故事。”诏从之。

按：《朝鲜史略》，“三年。”〈蒙古太祖元年〉《崔忠献》杀其甥《朴晋材》。《晋
材》门客多于《忠献》率皆勇悍。晋材流言舅氏有无君
之心忠献知必害已召至诘之断脚筋流白翎镇寻
死。

### 嘉定元年高丽遣使如金金亦遣使于高丽

按《宋史》不载按《金史章宗本纪》，“泰和八年春正月
辛未朔，高丽遣使来贺。冬十月辛未，以吏部郎中郭
乳为高丽生日使。”

按《朝鲜史略》，四年，附神宗于太庙。本朝庙制九室，而
有新附王，则奉出主安于本陵。忠献议：“据古典，有功
者不迁，亲尽者毁之。”以顺宗亲尽当出，以神宗附于
第九室，太祖在西，东向，惠、显同第一昭，宣、肃同为第
二昭，仁宗为第三昭，文宗为第一穆，睿宗为第二穆，
神宗为第三穆。王曲宴忠献于茅亭，唱和终夜剧饮。
亭在男山里第，旁植双松，崔颐为赋《双松诗》，两制文
士皆和，李奎报作序记以美之。

嘉定二年，高丽遣使如金，贺即位。

按《宋史》不载按《金史卫绍王本纪》，“卫绍王大安元
年五月，高丽贺即位。”

按《朝鲜史略》：“五年秋九月，崔忠献会宾客，设重阳宴，
使都房有力者手搏，胜者即授校尉队正以赏之。国
家颁政例，六月为权务政，十二月为大政，吏兵判事
与同僚会坐于各部，功者陟，罪者黜之。”一陟一黜，皆
承上命。过此时虽有所缺，未尝差授，况无功者乎？忠
献威侵一国，独专政柄，若有所缺，则不顾官爵之为
公器，乃以眼前小戏乱其邦宪。又因左右所托，或授
东班权务之职，若纳贿称意者，即许之。召明宗太子
璹于江华，封汉南公，改名贞，平章事致仕。崔谠卒。谠
善属文，敭历中外，皆有声绩，名重一时。年未衰耄，上
章乞退。扁所居斋曰“双明”，与弟诜及张自牧、李俊昌、
白光臣、高莹中、李世长、元德秀、赵通等为耆会，逍遥
自适。图形刻石传于世，时人谓之“地上仙。”《忠献》废王，
迁紫燕岛。王与王濬明、于承庆等谋去忠献，事泄见
废，奉立汉南公贞，改名祦。
嘉定四年，高丽遣使贺金。

按《宋史》不载按《金史卫绍王本纪》，“大安三年正月
乙酉朔，高丽遣使来贺。”

嘉定六年，高丽王韺薨，子未立。金宣宗即位，礼官议
高丽迎诏之礼。

按《宋史》不载按《金史》本纪亦不载。按《高丽本传》。
至宁元年八月王韺薨。嗣子未行起复。九月宣宗即
位。边吏奏“高丽牒称嗣子未起复。不可以凶服迎吉
诏。又不可以草上名御署表。”礼官议。“人臣不以私恩
废公义。宜权用吉服迎诏署表。用权国事名御。俟高
丽告哀使至阙。然后遣使致祭慰问及行封册。”制可。
按《朝鲜史略》。康宗元孝王祦字大华。明宗子。母光
靖太后金氏。元年〈宋嘉定五年即金崇庆元年即蒙古太祖七年〉遣中书舍
人李仪如金，奉表请命。金遣大理卿完颜惟基来册
王。金使欲入自仪凤正门，知奏事琴仪往谕曰：“天子
巡狩方岳，自古有之。若大国驻跸，小国当入自何门
耶？”使答曰：“天子出入，舍中门而何？”仪曰：“然则人臣由
正门可乎？”使大服其言，乃入自西门。平章事任濡卒。
濡，元厚子，性恬淡慈和，不以势位骄人，历仕五朝，居
官勤恪，处决明允，掌制诰十六年，高文大册，皆出其
手，四辟文闱，所举皆当时名士，若赵冲、李奎报金敞、
俞承旦是已。晚年奉佛弥笃，二年〈金宣宗贞祐元年〉王不豫，
传位太子。太子即位高宗安孝王𣊟字大明。《旧》
又改晊康宗子母“元德太后柳氏”元年。〈宋嘉定七年即
金贞祐二年即蒙古太祖九年〉封崔忠献妻任氏及王氏皆加宅主
号。任氏，本将军孙洪引妻，忠献杀洪引，闻其美，私之。
王氏，康宗庶女。二年，崔忠献移入别第，剑戟兵卫，弥
满数里，朝士追随者甚众，签书枢密院事琴仪亦从
之。兵部尚书元德秀卒。德秀铁面犀骨，有胆略，以意
气自高，言语夸大，人或有讥之者。尝调安南，政廉明，
吏民敬畏。尢恶淫祀，巫觋不得入境。时有吏执女巫
以告，德秀曰：“此非女也。”令验视，果男子也。前此，假巫
出入士家，潜乱妇女者，至是一方服其神明。以李奎
报为正言、知制诰，奎报以《诗贽》忠献求参职，乃拜是官。三年，宋洪烈卒。洪烈以忠献姻戚，恃势骄横，性又
滑稽，每至诸王第，见珍玩，必丐夺而后已。故闻其至，
“急令收藏珍宝，然后见之。”契丹兵渡鸭绿江，侵宁朔、
定戎之境。契丹遗种金山王子、《金始》王子，自称大辽
收国王，建元天成，避金兵席卷而东，皆以妻子自随，
弥满山野，月馀食尽，移入云中道。遣上将军卢元纯、
大将军金就砺等统三军御之。至朝阳驿，与职郎将
丁纯祐突入贼中，斩持纛者，契丹兵奔溃，追斩八十
馀级，并获杨水尺一人。《杨水尺》者，太祖攻甄萱时所
难制之遗种也，多居云中道。初，李义旼子至荣为朔
州将军，以《水尺》等本无赋役，乃招谕属于率妓紫云
仙，尽籍其名征贡。及至荣死，崔忠献又以紫云仙为
妾，计口征贡滋甚，水尺等大怨，故丹兵至，迎降乡导
之。《水尺》本无贯籍，好逐水草，迁徙无常，惟事田猎。又
编柳为器，贩鬻资业，凡妓种多出柳器匠家。丹兵至
延、昌二州，金就砺皆击却之。三军又与《丹》兵战于渭
州。〈即今渭原〉败绩将军《李阳升》等千馀人死。京都闻之哭
者满城。《贼》兵冰渡《大同江》遂入西海道宰枢重房奏
“勿论太祖苗裔及文科出身悉令充军”王从之。元帅
《赵冲》等点兵于顺天馆。骁勇皆为《忠献》父子。〈子即瑀〉“门
客官军所点，只老羸卒。”四年，金兴定元年，僧徒谋诛
忠献，不克，忠献遂大杀僧徒。五年，溃于太祖滩，大将
军李义儒、白守贞，将军李希柱皆战死，元帅赵冲等
奔还。贼追至宣义门，焚黄桥而退。略牛峰等县，寇忠、
原二州，历杨根砥平，趣咸州，即今咸兴府。遂入女真
地，得女真兵，长驱复来寇。

嘉定十一年，金人贷粮于高丽，不应，掠之。金主遣人
宣谕以兴兵非上国意，仍与开互市。是年，高丽修贡
于蒙古。

按《宋史》不载按《金史宣宗本纪》：兴定二年夏四月
“壬寅朔，蒲察五斤表辽东便宜阿里不孙贷粮，高丽
不应，辄以兵掠其境上命五斤遣人以诏往谕高丽，
使知兴兵非上国意。癸丑，完颜素阑请宣谕高丽，复
开互市，从之。”

按《元史太祖本纪》，“十三年戊寅秋八月，契丹六哥据
高丽江东城。命哈真扎刺率师平之。高丽王㬚遂降，
请岁贡方物。”按《高丽本传》，“高丽本箕子所封之地，
扶馀别种尝居之。其地东至新罗，南至百济，皆跨大
海。西北渡辽水，接营州，而𩎟鞨在其北。其国都曰平
壤城，即汉乐浪郡。水有出靺鞨之白山者，号鸭绿江。
而”平壤在其东南，因恃以为险。后辟地益广，并古新
罗、百济、《高句丽》三国而为一。其主姓高氏，自初立国
至唐乾封初而国亡，垂拱以来，子孙复封其地，后稍
能自立。至五代时，代主其国，迁都松岳者，姓王氏，名
建。自建至焘凡二十七王，历四百馀年，未始易姓。入
元太祖十一年，契丹人金山元帅六哥等领众九万
馀，窜入其国。十二年九月，攻拔江东城，据之。十三年，
帝遣哈只吉、札剌等领兵征之，国人洪大宣诣军中
降，与哈只吉等同攻围之。王㬚：〈史略作㬚〉奉牛酒出迎王
师，且遣其枢密院使吏部尚书、上将军、翰林学士承
旨赵冲共讨灭六哥。札剌与冲约为兄弟。冲请岁输
贡赋，札剌曰：“尔国道远，难于往来，每岁可遣使十人
入贡。”十二月，札剌移文取兵粮，送米一千斛。

按《朝鲜史略》，“五年，复以赵冲为西北面元帅，金就砺
为兵马使，击丹贼。”蒙古元帅哈真遣使我军，约同讨
契丹。时哈真及扎剌率兵一万，与东真万奴所遣完
颜子满兵二万，声言讨丹贼，攻和、猛、顺德四城，破之。
嘉定十二年，高丽请朝贡于金，金遣使抚谕之。是年，
高丽修贡于蒙古。

按《宋史》不载按《金史宣宗本纪》，兴定三年三月甲
戌，高丽先请朝贡，因遣使抚谕之。使还，表言道路不
通，俟平定后议通款。命行省姑示羁縻，勿绝其好。
按《高丽本傅》，宣宗迁汴，辽东道路不通。兴定三年，辽
东行省奏高丽复有奉表朝贡之意，宰臣奏可令行
省受其表章，其朝贡之礼俟他日徐议。宣宗以为然，
乃遣使抚谕高丽，终以道路不通，未遑迎迓。诏行省
且羁縻，勿绝其好。然自是不复通问矣。

按《元史高丽本传》：“太祖十四年正月，遣其权知阁门
祗候尹公就中书注书崔逸，以结和牒文送札剌行
营，札剌遣使报之，高丽王以其侍御史朴时允为接
伴使迎之。帝又遣蒲里”也，持诏往谕之，高丽王迎
拜设宴。九月，皇太弟、国王及元帅合臣、副元帅札剌
等，各以书遣宣差太使庆都忽思等十人趣其入贡，
寻以方物进。

按《朝鲜史略》：六年，金就砺赴哈真军，哈真使通事赵
仲祥语就砺曰：“当先遥礼蒙古皇帝，次礼万奴皇帝。”
就砺曰：“天下安有二帝，只拜蒙古皇帝。”就砺身长六
尺五寸，须过其腹，哈真见状貌魁伟，又闻其言，大奇
之，引与同坐。数日，赵冲亦至，哈真置酒作乐以待。会
伐丹兵至，于江东城降之。冲以契丹俘虏分送各道
州县，择闲旷之地，俾之聚居，给土田，业农为民，俗号为“契丹场。”蒙古兵来屯镇溟城外，督纳岁贡。崔忠献
死。忠献起于微贱，专执国命，贪财好色，鬻爵卖狱，至
于放逐二主，多杀朝臣，元恶大憝，上通于天，而得保
首领，天道之不可知如此。

嘉定十三年，高丽进方物于蒙古。

按《宋史》不载按《元史太祖本纪》，十五年，高丽仍进
方物。按《高丽本传》：“太祖十五年九月，大头领官堪
古苦著古欤等，复以皇太弟国王书趣之，仍进方物。”
按《朝鲜史略》，“七年，义州别将韩恂、郎将多智等，杀其
防守将军以叛，附东真兵马使金君绥，敦中之子，遣
使寄书于金元帅亏哥下，诱诛之。右谏议大夫李仁
老卒。”仁老初名得玉，自幼能属文，又善书，与当时名
儒吴世材、林椿、赵通、皇甫沆、咸淳李湛之，结为“《七》〈阙〉
之游。庚癸之乱，祝发游山，后擢巍科。性褊急，见忤当
世，不为大用。平章事赵冲卒，谥“文正。”冲，永仁子。生一
月而母亡，稍壮，极哀慕，家称“孝童。”风姿魁梧，外庄重，
内宽和，博闻强记，谙练典故。凡遇士，愉愉然不施戟
级，三掌礼闱，所选多名士。出入将相，朝野倚重。平时
莅事，未尝露棱角，故世徒知其为宽厚豁达长者。及
持大兵，临大事，然后乃知磊落不常之器矣。为相，开
独乐园于东皋，每公馀，必与贤士大夫逍遥，以琴酒
自娱。卒，年五十，人皆惜之。

嘉定十四年，蒙古以伐金谕高丽，高丽遣使贺之
按《宋史》不载按《元史太祖本纪》不载按《高丽本
传》：“太祖十六年七月，有旨谕以伐女直事，始奉表陈
贺。八月，著古欤使其国。十月，喜速不瓜等继使焉。”
按《朝鲜史略》：“八年，蒙古皇太弟遣著古欤等来索土
物：獭皮一万领、细䌷三千匹、细纻二千匹、绵子一万
觔、龙团墨”一千丁，笔二百管，纸十万张，紫菜千觔，红
花蓝笋朱红各五千觔，雌黄光漆桐油各千觔。以金
希䃅知《诗》《礼》，有胆略，善辞语，为《类会》使，以待蒙使。凡
所开说，莫不合理。故前后使者皆屈服，随其处分，这
可致诘。希䃅答曰：“其迎迓之礼与夫国赆等事，敢不
尽心。然君在都护府，手射一人，死生未可知，若”生则
君之福，死则君之此行必见拘留，这可惭服。又蒙使
与东真人来，在客馆宴饮唱和，东真使先唱云：“东君
初报暖。”希䃅即和云：“北帝已收寒。”客使曰：“有何意而
赋此句耶？”答曰：“君以春意唱，吾以春事和之。”客使叹
服，不复诘。

嘉定十五年，蒙古遣使入高丽。

按《宋史》不载按《元史太祖本纪》不载按《高丽本
传》。太祖十七年十月。“诏遣著古欤等十二人至其国。
察其纳款之实。”

按《朝鲜史略》，九年。〈金元光元年〉城宜州、和州铁关，凡四旬
而毕。

嘉定十六年，蒙古趣高丽贡献。

按《宋史》不载按《元史太祖本纪》不载按《高丽本
传》。太祖十八年八月。宣差山术䚟等十二人。复以皇
太弟国王书趣其贡献。

按《朝鲜史略》，十年，以平虏镇女生九子，皆有文武才，
岁给租终其身。大将军李克仁谋诛崔瑀，被杀。右副
承宣李公老卒。公老文章富赡，尤工于四六。充赵冲
幕，献擒贼之策，多有中者。及拜承宣王，倚为心腹，将
大用之。病卒，家无甔石。

嘉定十七年，蒙古遣使于高丽，为盗所杀。

按《宋史》不载按《元史太祖本纪》不载按《高丽本
传》：“太祖十九年二月著古欤等复使其国。十二月又
使焉。盗杀之于途。自是连七岁绝信使矣。”

### 理宗宝庆二年金谕高丽讨反贼万家奴

按《宋史》不载按《金史哀宗本纪》。正大三年六月壬
子。诏谕高丽及辽东行省葛不霭。讨反贼万家奴
按《朝鲜史略》。十二年。〈宋理宗宝庆元年即金正大二年〉崔瑀置政房
于私第。旧制，吏部掌文铨，兵部掌武选，第其年月，分
其劳逸，标其功过，论其才否，具载于书，谓之“故案”，中
书拟升黜以奏之，门下承制敕以行之。自崔忠献擅
权，私取案注，拟除受授其党与为承宣，谓之“政色承
宣。”僚佐之任此者三品，谓之“政色尚书”，四品，谓之“政
色小卿。”其会所，谓之“政房。”至是，百官诣私第，上政簿
瑀坐厅事受之，六品以下再拜堂下。

宝庆三年。

按《宋史》不载高丽事。按《朝鲜史略》：十四年，崔瑀迁
前王于乔桐。初，森溪县人崔山甫犯罪而逃，变姓名
曰周演之，以阴阳占术惑众，瑀召语亲信，一日密语
瑀曰：“公有王侯之相。”瑀以语腹心金希䃅，希䃅问演
之，演之诣瑀曰：“密语泄，恐祸及。”瑀谓演之侮己。会有
人谮瑀曰：者。公有疾《希䃅》等会《演之》家谋欲害公
奉前王复位。《瑀》信之迁前王于《乔桐》沉《演之》于海。又
沉《希䃅》子《弘己》。《希䃅》时在《全罗州》道捕者至略无惧
色自投于海。遣及第《朴寅》聘于日本。时《倭贼》侵掠州
县遣寅讲和谕以历世和好。日本推检《倭贼》诛之赍
《和好》牒来

### 绍定三年

按《宋史》。不载高丽事。按《朝鲜史略》。十七年。〈宋绍定三年即
蒙古太宗元年〉平章事《琴仪》卒。仪体貌奇爽，器度雄伟，少力
学，善属文，尝监《清道》，刚直不挠，民目为“铁太守”，与人
面折无所然。谄事崔忠献，敭历华、要，颇用事，门生
皇甫瓘夜诣直庐，作诗讽以休官。仪以告《忠献》流瓘
于岛，大仓八廪地库皆灾。崔瑀弟珦作乱于洪州，知
事败自杀。

绍定四年。

按《宋史》不载高丽事。按《朝鲜史略》：十八年崔瑀妻
郑氏死王命用顺德王后例葬。蒙古元帅撒礼塔将
兵攻咸新镇副使金僩防守将军赵叔昌叔昌冲之
子降。叔昌为书谕朔州宣德镇使迎降。铁州郎将文
大判官李希𪟝皆拒战死之。王以蔡松年为北界兵
马使仍征诸道兵。蒙古兵围龟州三旬百计攻之。兵
马使《朴犀》及分道将军《金庆孙》随机设备，应变如神。
《蒙》兵不克乃退。蒙古兵分屯京城四门外，王遣《闵曦》
往犒，仍结和亲。时元帅撒《礼塔》驻军安北都护府三
军皆降，王遣淮安公侹讲和。初，蒙使《著古欤》还国道
死，蒙人疑我杀之，构为衅。

绍定五年，蒙古伐高丽，取四十馀城，高丽王请降，设
官分镇其地，乃还。

按《宋史》不载按《元史太宗本纪》，三年秋八月，“以高
丽杀使者，命撒礼塔率师讨之，取四十馀城。高丽王
㬚遣其弟怀安公请降，撒礼塔承制设官，分镇其地，
乃还”按《高丽本传》，太宗三年八月，“命撒礼塔征其
国，国人洪福源迎降于军，得福源所率编民千五百
户，旁近州县亦有来归者。”撒礼塔即与福源攻未附
州郡，又使阿儿秃与福源抵王京，招其主王㬚。㬚遣
其弟怀安公王侹请和，许之，置京府县达鲁花赤七
十二人监之，遂班师。十一月，元帅蒲桃迪巨唐古等
领兵至其王京，㬚遣使奉牛酒迎之。十二月一日，复
遣㬚劳元帅于行营。明日，其使人与元帅所遣人四
十馀辈入王城，付文牒。又明日，㬚遣王侹等诣撒礼
塔屯所犒师。

按《朝鲜史略》：十九年，以慈州副使崔椿命不降蒙古。
遣内侍李白全往西京，将斩之，椿命辞色不变。蒙古
官人见之，问知其人，乃曰：“于我虽逆命，在尔为忠臣。
我且不杀，尔即与我约和矣。杀全城忠臣，其可乎？”固
请释之。遣上将军赵叔昌、侍御史薛慎如蒙古，上表
称臣，献方物。蒙古西河元帅寄书，并送金缯二匹。其
书称“令公”者盖指瑀也。瑀使《李奎报》作《淮安公侹书》
答之。《崔瑀》胁王迁都江华杀指谕金世冲。瑀欲迁都
以避蒙兵与宰枢议于其第人情安土重迁然畏瑀
无敢言者俞承旦极言其不可。世冲排门而入诘瑀
迁都之误瑀怒杀之。王发开京入御江华客馆。《金允
侯》射杀蒙古元帅撒礼塔。允侯尝为僧，避乱《处仁城》。
撒礼塔来攻，《允侯》射杀之。王嘉其功，授上将军，不受，
乃改摄郎将。

绍定六年，高丽杀蒙古所置官吏。蒙古复伐高丽
按《宋史》不载按《元史太宗本纪》，四年壬辰“夏四月，
高丽叛，杀所置官吏，徙居江华岛。”八月，撒礼塔复征
高丽，中矢卒按《高丽本传》，“四年正月，帝遣使以玺
书谕㬚。三月，㬚遣中郎将池义源、录事洪巨源、金谦
等赍国赆牒文送撒礼塔屯所。四月，㬚遣其将军赵
叔昌、御”史薛慎等奉表入朝。五月，复下诏谕之。六月，
㬚尽杀朝廷所置达鲁花赤七十二人以叛，遂率王
京及诸州县民窜海岛，洪福源集馀民保聚，以俟大
兵。八月，复遣撤礼塔领兵讨之，至王京南，攻其《处仁
城》，中流矢卒。别将铁哥以军还。其已降之人，令福源
领之。十月，㬚遣其将军金宝鼎、郎中赵瑞章“上表陈
情。”

按《朝鲜史略》，二十年。〈金哀宗天兴二年〉毕贤甫伏诛。贤甫，西
京人，与洪福源举城叛，杀宣慰使郑𫖮。兵马使闵曦
讨之，获贤甫，送京腰斩。福源逃入蒙古，擒其父大纯、
弟百寿于安子，徙馀民于海岛。后福源在蒙古为东
京总管，领高丽军民，降附四十城。谗构本国，随兵往
来，时人以为“吠主。”瑀官其父及弟，选张𬀩为婿，贿遗
不绝，谗构稍弛。自是兵陷州郡，皆福源导之。

### 端平元年蒙古遣使数高丽五罪

按：《宋史》不载按《元史太宗本纪》不载。按《高丽本
传》：太宗五年四月，诏谕㬚悔过来朝，且数其五罪：“自
平契丹贼杀札剌之后，未尝遣一介赴阙，罪一也。命
使赍训言省谕，辄敢射回，罪二也。尔等谋害著古欤，
乃称万奴民户杀之，罪三也。命汝进军，仍令汝弼入
朝，尔敢抗拒，窜诸海岛，罪四也。汝等民户，不拘集见
数，辄敢妄奏，罪五也。”十月，㬚复遣兵攻陷已附西京
等处降民，劫洪福源家

按：《朝鲜史略》，二十一年。〈宋端平元年〉《诛赵叔昌》，辞连毕贤
甫、侍中金就砺，卒谥“威烈。”就砺，彦阳人，节俭正直，持
军严，士卒不犯秋毫，有酒即用一卮，与最下者均饮故得其死力。江东之役，事皆让于冲，至临阵制敌，多
出奇计，以成大功，然未尝自矜。为相正色率下，人不
敢欺，真忠义人也。册崔瑀为晋阳侯。

端平二年，高丽臣洪福源降于蒙古。

按《宋史》不载按《元史太宗本纪》亦不载按《高丽
本传》。太宗六年。福源得请“领其降民。迁居东京。赐佩
金符。”

按《朝鲜史略》，二十二年，太子纳知奏事金若先女为
妃。若先，崔瑀婿也。后其妻因灯夕入内，王以太子妃
母，仆从舆盖服饰，一如王妃。平章事金仁镜卒。仁镜
初名良境，才识精敏，文武吏才俱赡，文词清新，尤工
近体诗赋。世称“仁镜诗赋。”谥贞肃。

端平三年，蒙古复伐高丽。

按《宋史》不载按《元史太宗本纪》，七年春，遣唐古征
高丽按《高丽传》：“太宗七年，命唐古与洪福源领兵
征之。”

按《朝鲜史略》，“二十三年曲宴内殿，仆射宋景仁作《处
容舞》，略无愧色。蒙古兵又来渡义州江，分屯安北府
及嘉慈、龟朔、郭博之地，遂入黄州，至信、安二州，冲斥
东南二道城邑。”

### 嘉熙元年高丽王祦薨按宋史不载按朝鲜史略二十四年〈宋嘉熙元年〉前王薨于法天精舍葬硕陵庙号贞宗后改熙宗遣将军

金宝鼎等如蒙古，上表乞解兵；蒙古遣使来诏谕召
兵还。自是高丽使往来不绝。

嘉熙二年蒙古伐高丽。

按《宋史》不载。按《元史太宗本纪》不载。按《高丽本
传》。太宗九年。“拔其龙冈咸从等十馀城。”

嘉熙三年，高丽王奉表朝于蒙古。

按《宋史》不载按《元史》《太宗本纪》不载按《高丽本
传》：“太宗十年五月，其国人赵元习、李元祐等率二千
人迎降，命居东京，受洪福源节制。且赐御前银符，使
元习等佩之，以招未降民户。又李君式等十二人来
降，待之如元习焉。十二月，㬚遣其将军金宝鼎、御史
宋彦琦等奉表入朝。”

按《朝鲜史略》：二十六年，崔怡〈怡瑀也改旧名〉《孽子僧万宗、万
全》〈万全后归俗名沆〉皆聚无赖恶僧货殖为业倚势作威陵
辱守宰二道按察使王谐《金之岱》独不屈裁抑之。时
《王谐》按《庆尚州》道令曰：“民未纳税先督私债者罪之”
二僧畏威不敢肆。之岱按《全罗州》道。《万全》住《珍岛》卲
寺其徒号通知者尤恣横其所请谒之岱皆不纳后
至其营数其罪命缚而沈杀之。然万全以《之岱》廉慎
少过竟莫能害之。平章事致仕李《奎报》卒。《奎报》初名
仁氐，以梦奎星报异改之。九岁能属文，时号“奇童。”稍
长，经史百家佛老之书，一览辄记，放旷以诗酒自娱，
号“白云居士。”中第十年不调，宰相禁省交荐之。久司
两制。为诗文不蹈古人畦径，横骛别驾，汪洋大肆。谥
文顺。

嘉熙四年高丽遣使于蒙古。

按《宋史》不载按《元史太宗本纪》不载按《高丽本
传》：太宗十一年五月，“诏征㬚入朝，㬚以母丧辞。六月
乃遣其礼宾卿卢演、礼宾少卿金谦充进奉使副，奉
表入朝。十月有旨谕㬚征其亲朝于明年十二月㬚
遣其新安公王佺与宝鼎彦琦等百四十八人奉表
入贡。”

### 淳祐元年高丽修贡于蒙古

按《宋史》不载按《元史太宗本纪》，十二年，高丽遣使
朝贡。按《高丽本传》：“太宗十二年三月，又遣其右谏
议大夫赵修、阁门祗候金成宝等奉表入贡，复下诏
谕之。十二月，㬚遣其礼宾少卿宋彦琦、侍御史权韪
充行李使入贡。是岁攻拔昌、朔等州。”

淳祐二年，高丽以族子𬘯质于蒙古。

按《宋史》。不载按《元史太宗本纪》。十三年秋。“高丽国
王王㬚。以族子𬘯入质。”
淳祐五年。

按《宋史》。不载高丽事按《朝鲜史略》。三十二年。〈即宋淳祐
五年〉崔怡宴宗室及宰枢于其第。时五月，以八面银扣
贝钿四大盆，各盛冰峰，又四大樽，满插红紫芍药十
馀品，结棚为山，张绣幕，置彩帛，山张罗帏，中结秋千，
饰以文绣丝花。八坊厢工人皆盛饰入庭奏乐，弦歌
鼓吹，轰震天地。赏赐金帛钜万。三十三年冬，雨，虫身
裹细网，剖之如斫，白毛随饮食入人腹中，咂人皮肤
辄死，号“食人虫。”试以诸药不死，涂葱汁便死。晋州副
使王谐卒。谐少登第，拜监察御史，守法不挠，为晋州
吏畏民怀。及迁东都留守，老幼涕泣请留复任。沉毅
刚正，清白有大节，其所计画，皆利于国。三十五年，以
崔沆为枢密院知奏事，沆即怡子僧万全也。怡分与
家兵五百馀人。三十六年，崔怡死，其子沆服丧，二日
而除。及葬，杜门不出。烝父所爱诸妾宣旨云：“晋阳公
怡左右辅弼三韩，如仰父母，今忽弃世，无所倚赖。子
沆继世镇定，可超授相位。”三十七年，崔沆权除清州及金州、洪州、安东、京山府等处，征纳雪绵子、黄麻、白
纻布、鱼梁船税等物，以收人心。崔沆以司天台事崔
允旦、太史丞吴安矩奏星变，皆罢之。时言路塞，唯司
天据占直奏，欲使修德，自此《日官之奏》亦废。贬知刑
部事庾硕为安北都护副使。硕，应圭孙，性刚直，尝忤
崔怡，窜莲花岛。沆继欲收人望，召为知刑部。金宝鼎、
李辅以私怨诉沆出之，寻卒。初，硕为安东都护副使，
怡信谗，流岩堕岛。将行，老幼遮道号哭，其妻亦携子
以行，乡人各出人马护送，其妻辞曰：“家公流配，妾与
儿息皆罪人，何烦人马。”乡人固请，竟不许。后为东北
面兵马使，前有一官以《江鳐柱》馈怡，因以为例。《江鳐
柱》海物捕之甚难，一禁绝之，流民尽还。硕清白守法，
不阿权贵，屡以微过见斥，执节不少屈。枢密院副使
权守平卒。守平尝贫居递食，窜外人卜章汉田，及章
汉遇赦还，守平素不知识，且其田租已漕于江，而袖
租簿就与之，章汉拒不受，曰：“还其田亦足矣，何用租
为？”相让久之，守平竟留簿而去。时用权贵子弟补牵
龙守，平辞以家贫，亲旧劝改娶富家，曰：“贫富天也，何
忍弃糟糠以求富室。”言者惭服。三十八年，守司空左
仆射。孙抃卒。抃初名袭卿，性刚毅，长于吏事，剖决如
流。尝按庆尚，有一民，临死，有女长而已嫁，末子在襁
褓，其财产尽与女，而与子者只缁衣冠各一绳鞋一
两，纸一卷而已。文契甚明。子长乃讼，久未决。抃召二
人问曰：“父殁时，母安在？”曰：“先亡子年几许？”曰：“在《龆龀》。”
抃因谕之曰：“父母之心于子女均也，夫岂厚于有家
之女而薄于无母龆龀之子耶？顾儿所赖者姊也。若
遗财与女等，恐其爱之或不至，养之或不全耳。既长，
则用此纸作状，服缁衣冠履绳鞋，以告于官也。”儿与
姐闻而感悟，相对而泣，遂中分与之。抃以《妻派》联孽，
不得拜清要。其妻劝改娶，不听。《崔沆》流继母《大氏》于
海岛，寻弑之，灭其族，又杀枢密院副使《金庆孙》。初，大
氏助外孙金妆不右沆，故沆怨之，沉前夫子吴承绩
于海，承绩因潮退，得不死。沆闻之，捕索杀之，以庆孙
为姻亲，又沉杀之。庆孙，台瑞子。其母梦青衣童自天
堕怀中，遂有娠而生，故初名云来。头上有起骨龙爪，
怒则须发皆立，智勇绝人。守龟州、平罗州，功无与比
者。

淳祐十二年，蒙古伐高丽。

按《宋史》不载按《元史宪宗本纪》，“宪宗二年壬子冬
十月，命诸王也古征高丽。”

### 宝祐元年蒙古又征高丽

按《宋史》不载按《元史宪宗本纪》，宪宗三年“癸丑春
正月，罢也古征高丽兵。冬十二月命宗王耶虎与洪
福源同领军征高丽，攻拔禾山、东州、春州、三角山、杨
根、天龙等城。”

按《朝鲜史略》，四十年。〈蒙古宪宗三年宋宝祐元年〉以崔沆为门下
侍郎，判吏部御史台事。沆在家遥谢，蒙古主又以《也
窟》为元帅，统兵渡《鸭绿江》，分攻国内诸州县，仍传诏
责以“不出陆迎命。”蒙古陷春州，文学曹孝立死之。孝
立知城不守，与妻赴火死。

宝祐二年蒙古又遣将征高丽。

按《宋史》不载按《元史宪宗本纪》，“四年甲寅夏遣扎
剌亦儿部人火儿赤征高丽。”

按《朝鲜史略》：四十一年，李岘伏诛。岘性贪婪，好伤人，
尝为选军别监，多受贿赂，人号银尚书。及使蒙古，被
留二年。说也窟受金牌，为乡导，常随蒙军谕降诸城，
军中所获妇女财宝，尽为已有，银钗至满一笥，他物
称是。及诛，有人蹴其口曰：“吃尽几人银帛耶？”巡问使
李纯孝性清白，处事如流，尝使蒙古，无一物赍还，囊
橐皆空。遣门下平章事崔璘如蒙古元帅车罗大屯
所，请罢兵。车罗大言：“崔沆奉王出陆，则兵可罢。”是岁，
蒙兵所虏男女无虑二十万六千八百馀人，杀戮者
不可胜计，所经州郡，皆为煨烬。自有蒙兵之乱，未有
甚于此也。

宝祐三年，蒙古征高丽，拔其诸城。

按《宋史》不载按《元史宪宗本纪》，宪宗五年乙卯，是
岁改命札剌䚟与洪福源同征高丽。后此又连三岁，
攻拔其光州、安城、中州元凤珍、原甲向玉果等城。
按《朝鲜史略》，“四十二年，以崔竩为殿中内给事。竩，沆
之婢妾出也。沆无适子，欲以为嗣。”

宝祐四年，高丽朝于蒙古。

按《宋史》不载按《元史宪宗本纪》，六年丙辰，“是岁高
丽国来觐。”

按《朝鲜史略》。四十三年制。“诸道被兵凋残。租赋耗少。
令州县人耕闲地。收租补经费。”国初。选州郡乡吏子
弟为质于京。谓之〈原本缺字〉人以蒙兵停发六道宣旨使
时奉使者剥民横敛，以固恩宠，民甚苦，反喜蒙兵之
至。《金》守刚还自蒙古，守刚随蒙主入和林城，乞罢兵，
主以不出降为辞。守刚奏曰：“譬如猎人逐兽入于窟
穴，持弓矢当前困兽何从而出？又冰雪惨冽，土脉闭
塞，则草木岂能生哉！”主嘉之曰：“汝诚使乎，当结两国之好。”遂遣《徐趾》来，命班师。车罗大等收兵北还。平章
事崔璘卒。屡使蒙古，有专对才。

宝祐五年。

按《宋史》，高丽事不载按《朝鲜史略》：“四十四年，崔沆
死，王即以其子竩为借将军，赠沆为晋平公。
宝祐六年蒙古又征高丽。”

按《宋史》不载按《元史宪宗本纪》，八年三月命洪茶
丘率师从札剌䚟同征高丽
按《朝鲜史略》：四十五年，流宋吉儒于揪子岛。吉儒性
贪酷，谄事崔沆。尝为夜别抄鞫囚，缚两手拇指悬于
梁架，合结两足拇指，缒以重石，去地尺馀，炽炭其下，
使两人交杖腰膂，囚不胜毒，皆诬服。及为庆尚道水
路别监，有不从令入岛者，必扑杀之。又夺人土田财
物。按察使《宋彦庠》劾报都兵马。其书至《都堂》其党《金
仁俊》等营救之。竩舅《巨成》《元拔》闻之以告竩。竩怒流
《吉儒》《骂仁俊》等《仁俊》始与竩相疑贰。《柳璥》与《金仁俊》
《林衍》等诛《崔竩》。《王》御《康安殿》百官陈贺如新即位。《发
竩》家赀分赐有差。《金仁俊》请除宦者《金仁宣》参职王
亦欲授之“恐后人援以为例”，终不许。蒙古诛其总管
洪福源。初，永宁公𬘯之入质也，寓于福源，渐积不平，
以福源作木偶咒咀，奏于帝，帝遣使验之，蹴杀福源。
以故其子茶丘谋陷本国，无所不至。蒙古车罗大复
来侵，散吉大王等亦领兵来屯古和州，即今永兴府
之地，杀守将慎执平。于是和州迤北皆附于蒙古。蒙
古乃置双城总管府于和州，赵晖、卓青等引蒙兵杀
掠州县，至是以晖为总管，以青为万户。

### 开庆元年高丽王遣其子倎朝于蒙古

按《宋史》不载按《元史本纪》亦不载。按《高丽本传》，
当定宗宪宗之世，岁贡不入。故自定宗二年至宪宗
八年，凡四命将征之，凡拔其城十有四。宪宗末，㬚遣
其世子倎入朝。

按《朝鲜史略》，四十六年。〈宋开庆元年〉春二月，燃灯宴诸王
宰枢，王再举手以示群臣曰：“凡赴宴者，拍手以助予
乐。”酒阑，王犹乐甚，群臣拍手踊跃，汗流被体，至暮乃
置。遣太子倎奉表如蒙古，参知政事李世材等四十
人从行，敛百官银布以充其费。国尽，驮马不足，抑买
路人马，以故乘马者少。